Tolong jelaskan mengenai Latar belakang dari Pilihan raya kecil Permatang Pauh 2008 dalam bahasa melayu

Pada 27 Julai 2008 Anwar telah berkata bahawa beliau menyasarkan untuk kembali ke parlimen buat pertama kali sekirnya mahkamah mengarahkan satu pilihan raya kecil berdekatan dengan kampungnya. Kerusi yang dimaksudkan oleh beliau kemungkinan adalah Parlimen Kulim-Bandar Baharu yang berdekatan dengan Permatang Pauh di Pulau Pinang. Pilihan raya kecil ini diadakan setelah Ahli Parlimen P44 Permatang Pauh, Datuk Seri Wan Azizah Wan Ismail dari Parti Keadilan Rakyat (PKR) menghantar surat ke Yang di-Pertua Dewan bagi mengosongkan kerusinya di Permatang Pauh pada 31 Julai 2008 untuk memberi laluan kepada suaminya, Datuk Seri Anwar Ibrahim kembali ke kancah politik Malaysia. Pegawai parti mengatakan bahawa pilihan raya kecil mesti diadakan dalam masa 60 hari. Suruhanjaya Pilihan Raya (SPR) telah menetapkan tarikh penamaan bagi pilihan raya kecil Permatang Pauh pada 16 Ogos 2008, dengan undian akan diadakan sepuluh hari kemudian pada 26 Ogos 2008. Sebanyak 58,459 pengundi di parlimen Permatang Pauh layak untuk mengundi pada 26 Ogos, waktu hari bekerja (Selasa), ditambah lagi dengan 490 pengundi pos.

SPR melantik pegawai daerah Seberang Perai Tengah, Roslan Yahaya sebagai pegawai pengurus pilihanraya kecil itu dengan dibantu tiga penolong pengurus - Zainol Abidin Md Noh (setiausaha Majlis Perbandaran Seberang Perai), Kamarul Haizal Koderat (ketua penolong pegawai daerah) dan Azizal Ahmad (penolong pegawai daerah).

Anwar Ibrahim telah didakwa pada 7 Ogos 2008 di atas dakwaan liwat di bawah Penal Kod Seksyen 377B, mengisi spekulasi bahawa kemungkinan konspirasi oleh kerajaan Malaysia untuk menggagalkan kempen pilihan raya beliau.